### Beslutning

Godkendt.

Afbud: Einer Christensen

### Sagsfremstilling

## Resume og sagens baggrund

Økonomistaben forelægger budgetopfølgning pr. 30. september 2025. Forudsætningerne for opfølgningen bygger på de indmeldinger som partnerskabsholderne har givet til deres forventet regnskab 2025.

Det samlede resultat for udvalgets område viser et forventet merforbrug på -7,7 mio. kr. (ved seneste opfølgning var der forventet et merforbrug på [adresse] mio. kr.) i forhold til det korrigerede budget.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes økonomitjek.

*Tabel 1: Forventet afvigelse til det korrigerede budget på drift og servicerammen på Teknik- og Miljøudvalgets område*

![](data:image/emf;base64...)

Ovenstående tabel viser, at der på udvalgets område forventes et merforbrug på -7,7 mio. kr. (ved seneste opfølgning var der forventet et merforbrug på [adresse] mio. kr.) i forhold til det korrigerede budget.

Afvigelser på servicerammen udgør et forventet merforbrug på -4,6 mio. kr. (ved seneste opfølgning var der forventet et merforbrug på -6,4 mio. kr.)

De væsentligste afvigelser på Teknik- og Miljøudvalgets område, der forklarer merforbruget på -7,7 mio. kr., er beskrevet nedenfor.

*Plan, Byg og Miljø*Der forventes et merforbrug på området på -4,1 mio. kr. (ved seneste opfølgning var der forventet et merforbrug -5,8 mio. kr.). Merforbruget skyldes primært følgende:

* Færgeområdet forventer et merforbrug på -6,6 mio. kr. (mod en forventning ved seneste opfølgning på -8,0 mio. kr.) på baggrund af de forventede udgifter til et normal-år. Ændringen skyldes at der er modtaget 1,4 mio. kr. i omstillingsstøtte til dækning af CO2-afgiften i 2025. CO2-afgiften blev indført 1. januar 2025 og der vil blive udbetalt omstillingsstøtte i årene 2025 til 2029 og derefter vil det være en udgift, som skal dækkes af færgeområdet.

* Der forventes nu et mindreforbrug på vandløbsområdet på 1,5 mio. kr. (ved seneste opfølgning blev forventet et mindreforbrug på 1,2 mio. kr.) som primært skyldes forskydninger i opgaverne omkring brøndeftersyn og rørlagte vandløb, som først udføres i 2026.
* Derudover er der en mindreudgift på busdriften på 1,0 mio. kr. primært på baggrund af overførslen fra 2024.

*Vej, Ejendom og Affald, skattefinansierede områder*Området forventer et merforbrug på -4,9 mio. kr. (ved seneste opfølgning var der forventet et merforbrug -5,1 mio. kr.) som primært består af følgende:

* Vej og [adresse] (inklusiv den tidligere Entreprenørafdeling) forventer fortsat et samlet merforbrug på -3,0 mio. kr. Merforbruget skal ses i lyset af overførslen fra 2024 på -5,4 mio. kr. og dette merforbrug fra sidste år forventes dermed nedbragt.
* Ejendomsområdet forventer stadig et merforbrug på -1,9 mio. kr. som svarer til overførslen fra 2024. Området er dog fortsat presset af store udgifter til energi (især fjernvarme).

*Vej, Ejendom og Affald, brugerfinansierede områder*Området forventer et mindreforbrug på 1,3 mio. kr. (ved seneste opfølgning var der forventet et merforbrug på 1,2 mio. kr.) som primært består af følgende:

* Skadedyrsområdet forventer fortsat et merforbrug på -0,5 mio. kr. som skyldes en højere pris ved seneste udbud af rottebekæmpelsesopgaven. Den nye kontrakt er trådt i kraft 1. maj 2025.
* På renovationsområdet forventes nu et mindreforbrug på 1,8 mio. (ved seneste opfølgning blev forventet et mindreforbrug på 1,7 mio. kr.) som især skyldes et mindre indkøb af affaldsbeholdere, mindreudgifter på vandafledning på perkolatbassin i første halvår samt en nedjustering af udgifterne til indsamling af restaffald.

*Serviceudgifter*I aftalen mellem regeringen og KL om kommunernes økonomi i 2025 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, er det oprindeligt vedtagne budget til service.

I forhold til de oprindeligt budgetterede serviceudgifter forventes et merforbrug på -4,6 mio. kr. (ved seneste opfølgning var der forventet et merforbrug på -6,4 mio. kr.)

Væsentligste afvigelser på Teknik- og Miljøudvalgets område mellem merforbruget på -4,6 mio. kr. på serviceudgifter og det samlede merforbrug på -7,7 mio. kr.

* Overførsel af merforbrug fra tidligere år på især Vej og [adresse] (Entreprenørafdelingen) og ejendomsområdet.

*Anlægsudgifter*De samlede anlægsudgifter og -indtægter for Kalundborg Kommune er vist i nedenstående tabel 2.

Det ses, at der forventes afholdt anlægsudgifter for 163,4 mio. kr. indenfor anlægsrammen (anlægsrammen udgør 163,4 mio. kr.) og 33,4 mio. kr. udenfor anlægsrammen. De samlede anlægsudgifter forventes at blive 196,8 mio. kr., hvilket er 259,8 mio. kr. lavere end det korrigerede budget.

Der forventes anlægsindtægter på -63,5 mio. kr., hvilket er -42,6 mio. kr. lavere end det korrigerede budget.

Kassevirkningen er den samlede nettobevægelse af anlægsudgifter, anlægsindtægter og et træk på den tilknyttede byggekredit til ældreboligerne i [adresse]. I alt forventes det samlede kassetræk i 2025 at blive 96,3 mio. kr. på baggrund af anlægsområdet.

*Tabel 2: Anlæg opdelt i udgifter og indtægter for Kalundborg Kommune*

![](data:image/emf;base64...)

Nedenstående tabel 3 viser Teknik- og Miljøudvalgets andel af anlægsudgifter og -indtægter.

*Tabel 3: Anlæg opdelt i udgifter og indtægter for Teknik- og Miljøudvalget*

![](data:image/png;base64...)

Der forventes anlægsudgifter på 159,9 mio. kr., hvilket er 100,2 mio. kr. lavere end det korrigerede budget.

Der forventes anlægsindtægter på -14,2 mio. kr., hvilket er -13,8 mio. kr. lavere end det korrigerede budget.

I vedlagte bilag kan afvigelserne ses for de enkelte anlægsprojekter.

## Økonomiske konsekvenser

Ingen bevillingsmæssige konsekvenser.